CELEX: 62019TN0140
Language: el
Date: 2019-03-04 00:00:00
Title: Υπόθεση T-140/19: Προσφυγή της 4ης Μαρτίου 2019 — ZU κατά Επιτροπής

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/47
            
         
      Προσφυγή της 4ης Μαρτίου 2019 — ZU κατά Επιτροπής
      (Υπόθεση T-140/19)
      (2019/C 155/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: ZU (εκπρόσωπος: C. Bernard-Glanz, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει, πρώτον, την έκθεση αξιολόγησης του προσφεύγοντος της 25ης Απριλίου 2018
               
            
                  —
               
               
                  να ακυρώσει, δεύτερον, την απόφαση περί μη προαγωγής της 18ης Ιουνίου 2018
               
            
                  —
               
               
                  να ακυρώσει, τρίτον, την απόφαση της 28ης Μαΐου 2018, με την οποία απορρίφθηκε η αίτηση αρωγής του προσφεύγοντος·
               
            
                  —
               
               
                  να ακυρώσει, τέταρτον, στο μέτρο που είναι αναγκαίο, την απόφαση R/400/18 της 21ης Νοεμβρίου 2018, με την οποία απορρίφθηκε η διοικητική ένσταση του προσφεύγοντος κατά της έκθεσης αξιολόγησής του και της απόφασης περί μη προαγωγής·
               
            
                  —
               
               
                  να ακυρώσει, πέμπτον, στο μέτρο που είναι αναγκαίο, την απόφαση R/461/18 της 21ης Νοεμβρίου 2018, με την οποία απορρίφθηκε η διοικητική ένσταση του προσφεύγοντος κατά της απόφασης περί απόρριψης της αίτησης αρωγής του.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο, ο οποίος αφορά το αίτημα του προσφεύγοντος για ακύρωση της απόφασης περί απόρριψης της αίτησης αρωγής του, προβάλλεται πρόδηλη πλάνη εκτιμήσεως, παράβαση του καθήκοντος επιμέλειας, παραβίαση της αρχής της χρηστής διοίκησης και κατάχρηση εξουσίας.
               
            
                  2.
               
               
                  Με τον δεύτερο λόγο, ο οποίος αφορά το αίτημα του προσφεύγοντος για ακύρωση της έκθεσης αξιολόγησής του και της απόφασης περί μη προαγωγής, προβάλλεται πρόδηλη πλάνη εκτιμήσεως, μη συνεκτίμηση κρίσιμων πραγματικών περιστατικών και κατάχρηση εξουσίας.